Natividad Almeda-López

Ni Natividad Almeda-López (8 Septiembre 1892 – 22 Enero 1977) ket isu idi ti immuna a babai nga abogado iti Filipinas, ken nakapasa iti bar idi 1914 ken ti immuna a babai a nangdepensa iti maysa a babai iti korte ti linteg.Miguel R. Cornejo, Cornejo's Commonwealth directory of the Philippines, Encyclopedic ed., Manilla (1939) Isu pay ti immuna a babai a hues iti korte ti munisipio ti Manila.

Naipalawag isuna kas maysa a  "silaw iti tignay ti peminista"

 Bukod a biag 
Inasawana ni Domingo López ti maysa nga abogado idi agtawen isuna iti 30 ken nagannakda iti tallo, da Marita, Lulu ken Jake.
Idi las-ud ti Sangalubongan a Gubat II isu ken dagiti tallo nga annakna ken naibakuitda manipud iti Manila idiay iti siudad ti asawan iti Tayabas

 Pagsapulan 
Naipasa ni Almeda-López ti bar idi 1913 gapu ta ubing pay unay isuna, naguray iti maysa a tawen sakbay a timmipon iti Roll of Attorneys.
Idi agtawen iti 26, nangited isuna iti maysa a bitla iti Lehislatibo nga Asemblia ti Filipinas a simmuppiat para kadagiti karbengan ti babbai. Naawat isuna idi 1919 babaen ti Bureau of Justice ken naital-o iti katakunaynay nga attorney iti Opisina ti Attorney Heneral. Idi 1934, inikkan isuna ni presidente Manuel Quezon iti maysa a permanente a pannakaidutok a kas maysa a hues ti siudad iti Korte ti Siudad ti Manila, ti maysa a puesto a sinerbianna iti maysa a temporario a kapasidad kadagiti tallo a tawen.

 Dagiti pammadayaw 
Manipud iti ipupusaynan, pinadayawan ti legadona kadagiti nadumaduma a waya babaen ti gobierno ti Filipinas. Idi 1996, naipanagan kaniana ti maysa a kalsada, Naikkan isuna kadagiti tallo a presidensial a gungguna, ti Presidensial a Medalia ti Dayaw para iti panangidaulona iti tignay ti peminista idi 1955, naikkan isuna iti maysa pammigbig para iti obrana para kadagiti karbengan ti babbai idi ken 1966 ken nakaawat manen iti Presidensial a Medalia ti Dayaw idi 1968.

 Dagiti nagibasaran 

Kategoria:1892 a pannakaipasngay
Kategoria:1977 nga ipupusay
Kategoria:Dagiti peminista manipud iti Filipinas